25/05/2016 | Administración LocalMunicipal
Vimianzo
Anuncio aprobación definitiva da Ordenanza sobre posesión de armas no termo municipal de Vimianzo

Ao non se presentar reclamación durante o prazo de exposición ao público, queda automáticamente elevado a definitivo o Acordo plenario adoptado na sesión ordinaria celebrada o 30 de xaneiro de 2016, de aprobación inicial da Ordenanza sobre posesión de armas no termo municipal de Vimianzo, o texto íntegro da cal faise público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, Reguladora das Bases do Réxime Local. A presente ordenanza fundaméntase no disposto no Real Decreto 137/1993, do 29 de xaneiro, polo que se aproba o Regulamento de Armas, o cal, no seu Capitulo V, ao regular as licenzas, autorizacións especiais e cartóns de armas, establece a competencia directa dos alcaldes a concesión ou revogación destas últimas e en xeral para calquera trámite relacionado con elas. Coa publicación da Orde INT/2860/2012, do 27 de decembro, no BOE núm. de data 5 de xaneiro de 2013, determinouse o réxime aplicable a certas armas utilizables nas actividades lúdico-deportivas de airsoft e paintball, pasando deste xeito a ser consideradas armas da 4ª categoría, que do mesmo xeito que o resto de armas de aire comprimido non asimiladas a escopetas, requiren a expedición dun cartón de armas. A dita Orde foi informada favorablemente pola Comisión Interministerial Permanente de Armas e Explosivos. Nos últimos anos, as modalidades lúdico-deportivas coñecidas baixo as denominacións de airsoft e paintball alcanzaron unha notable aceptación por multitude de persoas, o que fai aconsellable a súa regulación xurídica e o seu control administrativo. Neste sentido, a presente ordenanza ten por obxecto establecer o marco legal ao cal se adecuará a concesión de cartóns de armas da cuarta categoría no Concello de Vimianzo, así como outros trámites relacionados coas mesmas.1.1.- É obxecto da presente ordenanza regular, dentro do termo municipal de Vimianzo, o transporte, o uso e a posesión de armas que a continuación se sinalan, sexa quen sexa o seu titular.1.2.-Para os efectos desta ordenanza enténdense por armas as seguintes: a) Armas da categoría 4ª.1, segundo o Regulamento de armas: carabinas e pistolas de tiro semiautomático e de repetición, e revólveres de dobre acción, accionadas por aire ou outro gas comprimido non asimiladas a escopetas. b) Armas de categoría 4ª.2, segundo o Regulamento de armas: carabinas e pistolas de ánima lisa ou raiada e dun só tiro, e revólveres de acción simple, accionadas por aire ou outro tipo de gas comprimido non asimiladas a escopetas. c) As armas lúdico-deportivas para a práctica das modalidades de airsoft e paintball, contempladas na lexislación sectorial. d) Calquera outra cuxa tramitación sexa de competencia municipal. Artigo 2. Responsables.2.1.- Quedan sometidos a esta ordenanza as persoas propietarias ou posuidoras de armas sinaladas no artigo anterior, respecto da súa posesión, propiedade e uso, sendo igualmente responsables dos danos e prexuízos que causaran, de conformidade coa lexislación aplicable a cada caso.2.2.- Quedan igualmente sometidos a esta ordenanza, para os efectos oportunos, os establecementos que dentro do termo municipal de Vimianzo vendan ou dispensen as armas sinaladas no artigo 1.3.1.- Queda expresamente prohibido portar ou posuír, a título de propietario ou simple posuidor, armas das reguladas por esta ordenanza no termo municipal sen dispoñer do correspondente cartón de armas. A persoa que porte a arma deberá levar, en todo momento, o correspondente cartón de armas.3.2.-Dentro do termo municipal de Vimianzo unicamente poderán utilizarse as armas sinaladas no artigo 1 para as actividades que debidamente se autoricen, que deberán levarse a cabo en polígonos, galerías ou campos de tiro debidamente habilitados para a práctica de tiro.3.3.- Só se poderán levar armas regulamentarias polas vías ou lugares públicos urbanos, e desmontadas ou dentro das súas caixas ou fundas, durante o traxecto dende os lugares en que habitualmente están gardadas ou depositadas até os lugares onde se realicen as actividades de utilización debidamente autorizadas.3.4.-Queda expresamente prohibido portar, usar ou exhibir as armas sinaladas no artigo 1 en lugares de ocio, tales como bares, cines, cafetarías ou calquera outro tipo de establecemento aberto ao público ou outros espazos de recreo ou ocio.3.5.- A persoa que pretenda ter un arma das sinaladas no artigo 1 desta ordenanza, deberá obter o correspondente cartón de armas, non sendo válida, para os efectos desta ordenanza, a documentación provisional que estenda a casa vendedora.3.6.- De conformidade co sinalado no artigo 18 da Lei Orgánica 4/2015, de 30 de marzo, de protección da seguridade cidadá, os axentes da autoridade poderán practicar as comprobacións nas persoas, bens e vehículos que sexan precisas para impedir que nas vías, lugares e establecemento públicos se porten ou utilicen ilegalmente armas contravindo as prescricións desta ordenanza.3.7.- As armas que se necesiten usar en espectáculos públicos, en filmacións cinematográficas, gravacións de vídeo ou similares, deberán estar inutilizadas na forma prevista no Regulamento de armas e non ser aptas para facer fogo real. Nos supostos en que os espectáculos, filmacións ou gravacións obrigasen a empregar armas en normal estado de funcionamento, estas soamente se poderán utilizar con cartuchos de fogueo e estarán debidamente documentadas segundo a súa respectiva categoría.3.8.-Sen prexuízo do resto das prohibicións sinaladas nesta ordenanza, queda especialmente prohibido o uso de armas nos seguintes casos: a) De modo neglixente ou temerario. b) Mentres se utilizan cascos ou auriculares conectados con aparatos receptores ou reprodutores de son. c) Baixo os efectos de bebidas alcohólicas, estupefacientes, psicotrópicos, estimulantes ou outras sustancias análogas e prohibidas.3.9.- Segundo o vixente Regulamento de armas, queda prohibida a posesión, salvo no propio domicilio como obxecto de adorno ou coleccionismo, de imitacións de armas de fogo que polas súas características externas poidan inducir a confusión sobre a súa auténtica natureza, aínda que non poidan ser transformadas en armas de fogo. Exceptúanse das prohibicións aqueles modelos que fosen aprobados previamente pola Dirección Xeral da Garda Civil. As ditas imitacións poderán terse no propio domicilio como obxecto de adorno ou de coleccionismo, sempre que estean legalizadas mediante a inscrición nun libro-rexistro dilixenciado pola Intervención de Armas respectiva, no que se anotarán altas e baixas. Queda prohibido o uso das armas inscritas no dito Rexistro.3.10.- En ningún caso as armas descritas nesta ordenanza serán consideradas como xoguetes.4.1.- Calquera persoa que desexe ter ou usar unha arma das sinaladas no artigo 1 deberá obter o correspondente cartón de armas, que será expedido polo alcalde, previa solicitude da persoa interesada.4.2.- O cartón de armas será de dous tipos: a) Tipo A: permite incluír, dentro das armas da categoría 4ª.1, ata un máximo de tres armas. A súa validez será de cinco anos. b) Tipo B: permite incluír, dentro das armas da categoría 4ª.2 e armas de airsoft ou paintball, até un máximo de tres armas. A súa validez será permanente.4.3.- O alcalde poderá limitar ou reducir tanto o número de armas que pode posuír cada persoa interesada como o tempo de validez dos cartóns, tendo en conta as circunstancias de seguridade pública e as circunstancias persoais da persoa propietaria da arma. Igualmente, o alcalde poderá revogar o cartón de armas se aprecia grave dano ou deterioro da seguridade cidadá, así como clausurar os establecementos ou lugares autorizados para usar as armas sinaladas no artigo 1.5.1 As persoas interesadas en adquirir un arma das categorías 4ª.1 e/ou 4ª.2 deberán reunir os seguintes requisitos, que deberán ser acreditados mediante a presentación da correspondente documentación: a) Ser maior de catorce anos. Neste caso, a solicitude deberá acompañarse da correspondente autorización de quen ostente a patria potestade ou tutela do/a menor, que deberá incluír igualmente unha fotocopia do Documento Nacional de Identidade, pasaporte ou cartón de residencia, e certificado de antecedentes penais. b) En caso de ser maior de dezaoito anos, fotocopia do Documento Nacional de Identidade, pasaporte ou cartón de residencia da persoa solicitante. En ambos casos, as persoas solicitantes do cartón de armas deberán reunir igualmente os seguintes requisitos: A. Estar empadroada en Vimianzo. B. Carecer de antecedentes penais. C. Ter as actitudes psicofísicas adecuadas, acreditándoo co correspondente certificado. D. Factura que acredite a propiedade da arma na que se indique marca, modelo, tipo, calibre e número de serie. Excepcionalmente, se queda acreditado que non se pode achegar factura, admítese unha declaración xurada na que consten os mesmos datos referidos á arma. E. Aboar as taxas de expedición que no seu caso correspondan.5.2.-A solicitude do cartón de armas só poderá fundamentarse en motivos deportivos.5.3.- Se durante o tempo de validez do cartón de armas sobreviñera a perda dalgún dos requisitos sinalados no punto primeiro deste artigo, a persoa titular do cartón deberá poñelo en coñecemento do Concello no prazo máximo de quince días. Malia iso, as armas non poderán venderse, prestarse nin pasar a poder doutra persoa que non sexa titular dun cartón de armas. Neste caso, a persoa transmitinte deberá comunicar ao Concello, no prazo máximo de sete días hábiles, a identidade e datos persoais da persoa a quen vendeu ou prestou a arma.5.4.- O cartón de armas terá unha duración máxima de cinco anos, transcorridos os cales o titular deberá proceder a súa renovación, presentando a documentación sinalada no punto primeiro deste artigo.5.5.- A expedición e renovación do cartón de armas devindicará as taxas que o Concello estableza.5.6.-O cartón de armas por si mesmo non autoriza para cazar, debendo o titular estar previsto da licenza de caza e someterse ás prescricións legais para o exercicio desta actividade. A solicitude do cartón de armas levarase a cabo no modelo de impreso normalizado que figura ao final da presente como Anexo II, a través do Rexistro do Concello, ou en calquera dos rexistros administrativos facultados pola lei, acompañándose da documentación relacionada no Anexo I. Os cartóns de armas expedidos polo Concello de Vimianzo perderán a súa validez nos seguintes supostos: a) Ao finalizar o período establecido na súa concesión, sen prexuízo da súa posible renovación. b) Por cambio de domicilio e/ou baixa no Padrón municipal. c) Previa comunicación da persoa titular nos supostos de perda, roubo, deterioro, venda ou baixa voluntaria. d) Por revogación imposta por sanción administrativa. A persoa titular do cartón de armas está obrigada a: a) Custodiar debidamente a arma e o cartón de titularidade. b) Levar consigo o cartón de armas e mostralo cando sexa requirido polos axentes da autoridade. c) Denunciar inmediatamente a perda, destrución ou roubo da arma ou do cartón de titularidade. d) Facer un uso racional da arma. e) Comunicar ao Concello, no prazo máximo de sete días hábiles, que a arma, a identidade e datos persoais da persoa a quen prestou ou vendeu a arma.9.1.-Constitúe infracción da presente ordenanza calquera desobediencia as súas disposicións, aínda a título de simple neglixencia.9.2.-As responsabilidades administrativas que se deriven do procedemento sancionador serán compatibles coa esixencia ao infractor da reposición da situación alterada polo mesmo o seu estado orixinario, así como coa indemnización polos danos e prexuízos causados que poderán ser determinados polo órgano competente.9.3.- Para determinar a graduación das sancións, o órgano competente atenderá, entre outros, as seguintes circunstancias ou elementos: 1. Existencia de perturbación relevante e da convivencia que afecte de maneira grave, inmediata ou directa, a tranquilidade ou o exercicio de dereitos lexítimos doutras persoas.2. A alteración da seguridade cidadá. 3. A intensidade da perturbación ocasionada na tranquilidade ou no pacífico exercicio dos dereitos doutras persoas ou actividades.4. A existencia de intencionalidade ou reiteración.5. A natureza dos prexuízos causados.6. A reincidencia, por comisión no termo dun ano de mais de unha infracción da mesma natureza, cando así fose declarado por resolución firme.9.4.-Se un axente da autoridade aprecia a presunta comisión dunha infracción a esta ordenanza, procederá a retirada preventiva da arma.9.5.- O comiso das armas supón a súa desposesión pero non a perda do seu valor económico. As armas quedarán baixo custodia da Policía Local, e, se transcorridos dous anos non existe reclamación algunha sobre a arma, procederase a súa venda por poxa pública ou entregaráselle á Intervención de Armas da Garda Civil. Son infraccións a presente ordenanza as seguintes: a) Portar, exhibir usar ou exhibir as armas sinaladas no artigo 1 sen o correspondente cartón de armas. b) Portar, usar ou exhibir as armas sinaladas no artigo 1 de modo neglixente ou temerario. c) Portar, usar ou exhibir as armas sinaladas no artigo 1 baixo os efectos de bebidas alcohólicas, estupefacientes, psicotrópicos, estimulantes ou outras substancias análogas. d) Portar, usar ou exhibir as armas sinaladas no artigo 1 mentres se utilicen cascos ou auriculares conectados a aparatos receptores ou reprodutores de son. e) Portar, usar ou exhibir as armas sinaladas no artigo 1 en lugares de ocio, tales como bares, cines, cafeterías ou calquera outro tipo de establecemento aberto o público ou outros espazos de recreo ou ocio. Todas as infraccións sinaladas nesta ordenanza serán sancionadas cunha multa de até 300 euros, sen prexuízo da reparación do dano causado.12.1.- A Policía Local do Concello de Vimianzo poderá usar armas exclusivamente durante o acto de servizo.12.2.- O xefe da Policía local de Vimianzo levará un rigoroso rexistro de todas as incidencias que se produzan en relación coas armas que utilice o Corpo de Policía local do Concello de Vimianzo dando conta con carácter inmediato á Alcaldía das mesmas.12.3.- As armas dos axentes, cando non están de servizo, deberán depositarse, para a súa custodia, descargadas, na caixa forte habilitada para tal fin nas dependencias da Policía local.12.4.- A custodia das ditas armas corresponderá ao Xefe da Policía local de Vimianzo que dará conta á Alcaldía de maneira inmediata dos incidentes que xurdan na dita custodia, o que deberá ser obxecto de anotación no correspondente rexistro.12.5.- O xefe da Policía local levará un rexistro de municións, anotando as existencias e novos subministros, os consumos e a súas causas, e outras incidencias.12.6.- O rexistros referidos poñeranse a disposición da Alcaldía para o seu visto e prace, cando menos unha vez ao ano, durante o mes de xaneiro.12.7.- O xefe de Policía local será substituído polo axente de máis antigüidade, no caso de ausencia, como responsable das obrigas recollidas para o mesmo nesta ordenanza. Ao que non estea regulado nesta ordenanza estarase ao disposto no Regulamento de armas e demais lexislación aplicable. Esta ordenanza entrará en vigor despois de que se publique o texto íntegro no Boletín oficial da Provincia da Coruña e transcorrido o prazo sinalado no artigo 65.2, en relación co artigo 70.2, ambos da Lei 7/1985 de réxime local.1. Instancia normalizada conforme ao modelo do Anexo II, asinada polo pai, nai ou titor en caso de minoría de idade.2. DNI en vigor ou certificado de empadroamento, cando a persoa solicitante sexa unha persoa física ou CIF e documento constitutivo da asociación e poder notarial se procede, no caso de tratarse dunha persoa xurídica.3. Corpo de cartóns de armas, sen cumprimentar.4. Factura de compra orixinal estendida polo establecemento vendedor, con expresión de datos e características da arma (marca, modelo, número de serie e calibre) e do establecemento vendedor. No caso de non posuír factura orixinal da arma que se pretende regularizar, declaración xurada do solicitante razoando a propiedade da arma.5. Cando se trate de armas de airsoft ou paintball, certificado orixinal expedido por armeiro/a autorizado no que se reflictan as características das mesmas e o número de serie asignado.6. Xustificante acreditativo do pago das taxas.7. Contrato de compravenda subscrito entre as partes, se a adquisición da arma é produto de transacción.8. Certificación de acharse ao corrente de toda obriga tributaria coa facenda local, cando a persoa solicitante sexa persoa xurídica.9. Certificado de antecedentes penais e declaración complementaria. Cando a persoa solicitante fose titular dunha licenza de armas ou autorización especial (AE), quedará exenta deste requisito presentando a mesma e a súa fotocopia. Cando se tratase dun menor de idade, será asinada por quen legalmente o/a represente.10. En caso de minoría de idade, autorización para a posesión de armas da categoría 4ª e de airsoft ou paintball asinada por quen ostente a patria potestade, ou representación legal. NÚMERO DE SERIE:_____________________________ 1. O solicitante fai declaración expresa e responsable da veracidade de todos os datos que figuran na presente solicitude.2. O solicitante queda obrigado a presentar a arma obxecto de regularización. Vimianzo [DÍA] [MES] [ANO] ASINADO SR. ALCALDE DO CONCELLO DE VIMIANZO” Contra o presente Acordo, interporase recurso contencioso-adminitrativo, ante a Sala do Contencioso-Aministrativo do Tribunal Superior de Xustiza de Galicia con sede en Praza de Galicia, s/n de A Coruña, no prazo de dous meses a contar dende o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Vimianzo, 16 de maio de 2016 O alcalde acctal. Sixto Jose Cibotaru Martorelli Amigo